****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 11.februārī **Nr.66**

(prot. Nr.4, 16.§)

**Par Daugavpils Sporta medicīnas centra likvidāciju**

Pamatojoties uz likuma „Par pašvaldībām” 21.panta pirmās daļas 8.punktu, ņemot vērā to, ka saskaņā ar Daugavpils pilsētas domes (turpmāk – Dome) 2020.gada 17.decembra saistošajiem noteikumiem Nr.51 „Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” nolikums” ar 2021.gada 1.februāri ir izveidota Daugavpils pilsētas pašvaldības un Daugavpils Universitātes aģentūra “Daugavpils Sporta medicīnas centrs”, ievērojot Domes Izglītības un kultūras jautājumu komitejas 2021.gada 4.februara sēdes atzinumu un Daugavpils pilsētas domes Finanšu komitejas 2021.gada 4.februāra sēdes atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Ar 2021.gada 1.martu likvidēt Domes administrācijas struktūrvienību - Daugavpils Sporta medicīnas centrs.

2. Ar 2021.gada 1.martu atzīt par spēku zaudējušu Domes 2017.gada 11.augusta lēmumu Nr.413 „Par Daugavpils Sporta medicīnas centra izveidošanu”.

3. Domes izpilddirektorei S.Šņepstei izveidot likvidācijas komisiju, uzdodot tai līdz 2021.gada 1.martam nodrošināt Daugavpils Sporta medicīnas centra finanšu un materiālo līdzekļu inventarizāciju un nodošanu Daugavpils pilsētas pašvaldības un Daugavpils Universitātes aģentūrai “Daugavpils Sporta medicīnas centrs”.

4. Domes personāla speciālistei A.Kokinai piedāvāt Domes Sporta medicīnas centra darbiniekiem parakstīt grozījumus spēkā esošajos darba līgumos par darba devēja maiņu atbilstoši Darba likuma prasībām.

Domes priekšsēdētājs *(personiskais paraksts)* I.Prelatovs